laion/Wikipedia-Exotic huggingface dataset:
ארלדו מונצליו

ארלדו מונצליו (באיטלקית: Eraldo Monzeglio;‏ 5 ביוני 1906 – 3 בנובמבר 1981) היה כדורגלן איטלקי, ששיחק בעמדת הבלם. זכה עם נבחרת איטליה במונדיאל 1934 ו-1938. מונצליו נולד ב-5 ביוני 1906 בוויניאלה מונפרטו, שנמצא במחוז אלסנדריה, שבאיטליה. במשך 19 שנות קריירה שיחק בעמדת הבלם, בקבוצות קזאלה, בולוניה ורומא. עם בולוניה זכה בליגה האיטלקית של עונת 1928/29, וגם בשני גביעי מיטרופה בשנים 1932 ו-1934. בנבחרת איטליה ערך 35 הופעות, ושיחק במשך שמונה שנים בין 1930–1938. היה שותף לשתי הזכיות של איטליה במונדיאל בשנים 1934 ו-1938. במונדיאל 1934 נבחר להיות בנבחרת המצטיינת של הטורניר. מונצליו הוא מבין שלושת השחקנים האיטלקיים היחידים שזכו במונדיאל פעמיים, כאשר חבריו לנבחרת באותו זמן, ג'וזפה מאצה וג'ובאני פרארי, עשו זאת גם כן. בנוסף לזכיות במונדיאל הוא גם זכה פעמיים בגביע מרכז אירופה. למרות הקריירה המצליחה שעשה כשחקן, לאחר סיום מלחמת העולם השנייה, עורר מחלוקת בציבור עקב חברותו לדיקטטור הפשיסטי האיטלקי, בניטו מוסוליני. מונצליו היה למאמן, ואימן את הקבוצות האיטלקיות רומא, קומו, פרו ססטו, נאפולי, סמפדוריה, יובנטוס ואת קיאסו השווייצרית. זכה עם נאפולי בליגה השנייה באיטליה בעונת 1949/50. הוא נפטר ב-3 בנובמבר 1981, בטורינו שבאיטליה, בגיל 75. בשנת 2013 הוכנס להיכל התהילה של הכדורגל האיטלקי. בולוניה אליפות איטליה: 1928/29 גביע מיטרופה (2): 1932, 1934 נבחרת איטליה מונדיאל (2): 1934, 1938 גביע מרכז אירופה (2): 1927-30, 1933-1935 נאפולי הליגה האיטלקית השנייה: 1949/50 הנבחרת המצטיינת במונדיאל: 1934 פרס סמינטורה: 1959/60 היכל התהילה של הכדורגל האיטלקי 2013 מדיה וקבצים בנושא ארלדו מונצליו בוויקישיתוף ארלדו מונצליו, באתר Transfermarkt ארלדו מונצליו, באתר WorldFootball.net ארלדו מונצליו, באתר National Football Teams ארלדו מונצליו, באתר FootballDatabase.eu פרופיל המאמן, באתר Transfermarkt
הר טוקורואה

הר טוקורואה (באנגלית: Mount Tokoroa) הוא הר גדול מכוסה שלג, ברכס אקספלוררז, בהרי באוורס, שבאנטארקטיקה. ההר ממוקם 11 קילומטרים דרומית - מזרחית מהר סוזה, במפגש בין קרחון מורלי וקרחון קארייר. גובהו של ההר 1,433 מטרים מעל פני הים. ההר מופה לראשונה על ידי משלחת טופו מערב של הסקר הגאולוגי של ארצות הברית בין השנים 1962–1963. שמו של ההר ניתן לו על ידי חברי המשלחת. ההר נקרא על שמה של העיירה טוקורואה שבאי הצפוני של ניו זילנד, אשר סייעה לאנשי תוכנית המחקר האנטארקטית של ארצות הברית. הר טוקורואה באתר הסקר הגאולוגי של ארצות הברית הר טוקורואה באתר הגאזט האנטארקטי של ממשלת אוסטרליה הר טוקורואה באתר הגאזט האנטארקטי המשווה SCAR של ממשלת אוסטרליה מפת אזור הר טוקורואה תרשים הנוף הנשקף מהר טוקורואה באתר peakvisor גאזט השמות האנטארקטיים הרשמי של ממשלת ניו זילנד מידע גאוגרפי והיסטורי לפי מקור אחר גובהו של ההר 1,673 מטרים מעל פני הים מידע גאוגרפי מידע על שם ההר
אבו סופיאן

צח'ר בן חרב בן אומיה בן עבד שמס (בערבית: صخر بن حرب بن أمية بن عبد شمس; הידוע בכינויו אבו סופיאן (בערבית: أبو سفيان), היה מנהיג וסוחר משבט קורייש במכה. בתחילת עסק בהובלת שיירות סחר לסוריה ובהמשך חייו היה בין המנהיגים העיקריים בהתנגדות של בני מכה למוחמד, ופיקד על חיילי מכה בקרבות אוחוד ואל-חנדק בשנים 625 ו-627. עם זאת, לאחר כיבוש מכה על ידי מוחמד בשנת 630, היה אבו סופיאן בין הראשונים שקיבלו עליהם את מנהיגותו. בהמשך מילא אבו סופיאן תפקידים מנהיגותיים בצבא המוסלמי בקרב הירמוך נגד הביזנטים בסוריה. בניו יזיד ומאוחר יותר מועאוויה קיבלו תפקידי פיקודי באותה פרובינציה, ומועאוויה הקים את ח'ליפת אומיה בשנת 661. שמו הפרטי של אבו סופיאן היה צח'ר והוא נולד בסביבות שנת 565 לאביו חרב בן אומייה, מנהיג שבט קורייש. המשפחה הייתה שייכת חמולת עבד שמס חמולה מקורבת לחמולתו של מוחמד האשמיה. בתחילה היה אבו סופיאן בין מנהיגי האופוזיציה הקוריישית למוחמד בשנים שקדמו להיג'רה (עליית מוחמד וחסידיו ממכה למדינה בשנת 622). וכן היה בעל אדמות בסביבת דמשק. אבו סופיאן מונה למושל נג'ראן, סמוך לתימן, ככל הנראה על ידי מוחמד או על ידי הח'ליף הראשון, אבו בכר (632–634). לאחר שהורה אבו בכר לכבוש את הלבנט המוסלמי, ומינה את בנו של אבו סופיאן יזיד לתפקיד פיקודי מוביל בכיבוש. אבו סופיאן נכח בקרב הירמוך, שהביא לניצחון מוסלמי מכריע נגד הביזנטים בסוריה. בגלל גילו המתקדם לא סביר שהוא השתתף בפעילות בקרב בעצמו. על פי דיווח שציטט סייף בן עומר, הוא צפה בקרב לצד שייח'ים ערביים אחרים, והדברים שהובאו על ידי אל-טברי מציינים כי הוא עודד וזירז את הכוחות המוסלמים. בנו יזיד מילא תפקיד פיקודי מלא בקרב ומאוחר יותר מת במגפה בארץ ישראל בשנת 639. בנו מועאוויה, מונה למושל סוריה על ידי הח'ליף עומר בן אל-ח'טאב וממשיך דרכו של עומר, עות'מאן בן עפאן כיבד גם הוא את אבו סופיאן. אבו סופיאן נפטר בשנת 653 בגיל 88. מדיה וקבצים בנושא אבו סופיאן בוויקישיתוף
יחסי פנמה–שווייץ

יחסי פנמה–שווייץ הם היחסים הדיפלומטיים הרשמיים שבין הרפובליקה של פנמה לבין הקונפדרציה השווייצרית. בין הרפובליקה של פנמה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים שבין הרפובליקה של פנמה לבין הקונפדרציה השווייצרית הם יחסים דיפלומטיים חמים וידידותיים, אך אינם מאוד אינטנסיביים והמדינה אינה מדינה מועדפת לשיתוף פעולה שווייצרי בתחום האצת הפיתוח. שווייץ הכירה לראשונה בעצמאותה של פנמה מיד לאחר הקמת המדינה ב-1903, אך עם זאת, שתי המדינות לא כוננו יחסים דיפלומטיים רשמיים עד שנת 1941. בשנת 1884 פתחה שווייץ קונסוליה רשמית בפנמה סיטי. הקונסוליה נסגרה בשנת 1891, נפתחה מחדש בשנת 1913 ושודרגה למעמד קונסוליה כללית בשנת 1959. היא נעשתה לשגרירות בשנת 1980. מאז 1995, השגרירות שבסן חוסה, בירת קוסטה ריקה הסמוכה, אחראית על הקשרים הדיפלומטיים שבין שווייץ לפנמה. והקונסוליה חזרה להיות קונסוליה כללית. שווייץ תורמת לפנמה סיוע הומניטרי בסיסי מדי שנה. על פי הלשכה השווייצרית המרכזית לסטטיסטיקה, בסוף שנת 2018 התגוררו בפנמה תשע מאות ועשרה אזרחים שווייצרים. פנמה אינה מיוצגת בשווייץ בדרג השגרירות, פנמה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה. שווייץ אינה מיוצגת בפנמה בדרג השגרירות, שווייץ מיוצגת בפנמה בדרג הקונסולרי באמצעות קונסוליה רשמית שהיא מחזיקה בפנמה סיטי, בירת המדינה. מדיה וקבצים בנושא יחסי פנמה–שווייץ בוויקישיתוף Bilateral relations Switzerland–Panama, אתר משרד החוץ של שווייץ CONSULATE GENERAL OF PANAMA IN GENEVA, SWITZERLAND CONSULATE GENERAL OF SWITZERLAND IN PANAMA CITY, PANAMA
ליווי

האם התכוונתם ל... ליווי מוזיקלי (Accompaniment) מוזיקת ליווי – מוזיקה המלווה מחזה, תוכנית טלוויזיה, תוכנית רדיו, משחק וידאו או כל אירוע שמרכז העניין בו אינו המוזיקה זנות: נערת ליווי – ראו זנות נער ליווי – ראו זנות גברית מכון ליווי – ראו בית בושת מלווה
נאחזת בקרח

נאחזת בקרח (באנגלית: Spinning Out) היא סדרת דרמה אמריקאית, שנוצרה על ידי סמנתה סטרטון ושודרה לראשונה בנטפליקס ב-1 בינואר 2020. קאט בייקר, היא מחליקה על הקרח רווקה הנמצאת במסלול הבטוח להצלחה כלל עולמית, אך מחליטה לתלות את המחליקיים לאחר נפילה הרת אסון שהורידה אותה ממסלול התחרות. כאשר קאט מנצלת את ההזדמנות להמשיך בקריירה שלה כמחליקה זוגית עם בן זוג מוכשר, אך בעל אופי מרדני, היא מסתכנת בחשיפת סוד גדול. על משטח הקרח ומחוצה לו, קאט ובן זוגה החדש יתמודדו עם סיכונים מאיימים, פגיעה בגוף ובנפש, הקרבה כלכלית ואפילו בהתפרקות נפשית פוטנציאלית בדרכם להגשים את חלומם להשתתף באולימפיאדה. קאיה סקודלריו - קאט בייקר מחליקת קרח תחרותית שנאבקת בחשאי בהפרעה דו קוטבית ווילו שילדס - סרינה בייקר, אחותה הצעירה של קאט אוון רודריק - ג'סטין דייוויס, מחליק ממשפחה עשירה שמחפש בת זוג חדשה להחלקה לאחר שהקודמת נפלה ונפצעה, מוניטין של ילד רע שלא שומר על בנות הזוג שלו להחלקה דייוויד ג'יימס אליוט - ג'יימס דייוויס, אביו של ג'סטין שרה רייט אולסן - מאדי דייוויס, אמו החורגת של ג'סטין ואשתו השנייה של ג'יימס סבטלנה יפרמובה - דאשה פיודורובה, המאמנת של ג'סטין וקאט אמנדה ג'ו - ג'ן, חברתה הטובה של קאט ומחליקה שותפה מיטשל אדוארדס - מרקוס, חברתה של קאט קייטלין ליב - לאה מחלקיה מתחרה שהייתה אמורה להיות בת הזוג של ג'סטין להחלקות אך קאט החליפה אותה ויל קמפ - מיטש, המאמן של סרינה ג'נוארי ג'ונס - קרול בייקר, אמה של קאט וסרינה שגם היא סובלת מהפרעה דו קוטבית, הייתה מחליקה בעבר אך לטענתה נאלצה להפסיק מכיוון שנכנסה להריון עם קאט. ג'וני וייר - גבריאל ריצ'רדסון צ'רלי הוסון - ד"ר פארקר איליי בראון - דייב צילומי הסדרה נערכו באונטריו, קנדה במא 2019. נאחזת בקרח, ברשת החברתית אינסטגרם "נאחזת בקרח", במסד הנתונים הקולנועיים IMDb (באנגלית) "נאחזת בקרח", באתר נטפליקס "נאחזת בקרח", באתר Rotten Tomatoes (באנגלית) "נאחזת בקרח", במסד הנתונים הקולנועיים KinoPoisk (ברוסית) Petski, Denise (10 בדצמבר 2019). "'Spinning Out' Trailer: Kaya Scodelario & January Jones Star In Intense Netflix Figure Skating Drama". Deadline Hollywood. נבדק ב-10 בדצמבר 2019. {{cite web}}: (עזרה) Andreeva, Nellie; Petski, Denise (11 באוקטובר 2018). "Emma Roberts To Topline Figure Skating Drama Series 'Spinning Out' For Netflix". Deadline Hollywood. נבדק ב-11 באוקטובר 2018. {{cite web}}: (עזרה)
ויליאם פרימרוז

ויליאם פרימרוז (באנגלית: William Primrose;‏ 3 באוגוסט 1903 - 1 במאי 1982) היה ויולן ומורה סקוטי, נחשב לוויולן המפורסם ביותר בזמנו. פרימרוז נולד בגלאזגו, שם למד כינור. לאחר מכן המשיך למה שהיה אז בית ספר גילדהול למוזיקה בלונדון ומשם עבר לבלגיה ללמוד אצל אז'ן איזאיי, שעודד אותו להחליף את הכינור בוויולה. בשנת 1930 הצטרף אל וורוויק אוונס, ג'ון פנינגטון ותומס פטר כוויולן ברביעיית המיתרים של לונדון. הקבוצה התפרקה בשנת 1935. בשנת 1937 החל לנגן בתזמורת הסימפונית של NBC בניצוחו של ארטורו טוסקניני. כשיצאה השמועה שטוסקניני עומד לעזוב את התזמורת בשנת 1941, התפטר פרימרוז מעבודתו. הקריירה שלו כסולן החלה במסעות קונצרטים עם ריצ'רד קרוקס. אחר כך חתם חוזה עם ארתור ג'ודסון, אמרגן קונצרטים רב-השפעה. בשנת 1944 הזמין קונצ'רטו לוויולה אצל בלה בארטוק. מאוחר יותר בחייו נעשה פרימרוז למורה בעל שם, שכתב ספרים אחדים על הנגינה בוויולה ונתן שיעורים ברחבי יפן וארצות הברית, מדי פעם בבית ספר ג'וליארד ובבית הספר איסטמן למוזיקה. בשנת 1972 הוציא לאור את זיכרונותיו ,"A Walk on the North Side". ויליאם פרימרוז מת מסרטן בפרובו שביוטה. אוסף שלו היה בסיס לארכיון הויולה הבינלאומי על שם פרימרוז. מדיה וקבצים בנושא ויליאם פרימרוז בוויקישיתוף ויליאם פרימרוז, באתר AllMusic (באנגלית) ויליאם פרימרוז, באתר MusicBrainz (באנגלית) ויליאם פרימרוז, באתר Discogs (באנגלית)
מוזיאון הוליווד

מוזיאון הוליווד (באנגלית: Hollywood Museum) הוא מוזיאון בהוליווד, שבמדינת קליפורניה, ארצות הברית. המוזיאון מציג מוצגים הקשורים להיסטוריה של הקולנוע והטלוויזיה האמריקאית. המוזיאון ממוקם בבניין מקס פקטור ההיסטורי, בשדרת היילנד שבלוס אנג'לס. המבנה תוכנן על ידי האדריכל האמריקאי סיימון צ'ארלס לי, בסגנון אר דקו. אוסף המוזיאון כולל מעל 11,000 פריטים, ובהם תחפושות, תפאורות, דמויות מסרטי הנפשה, תצלומים, תסריטים, וחפצים אחרים. מוצגי המוזיאון כוללים תחפושות ובהן שימלתה של מרילין מונרו, חלוק הרחצה של אלביס פרסלי, תחפושותיהם של סופרמן, דמויות סטארטרק, מייקל ג'קסון, כפפות האיגרוף של רוקי, דמויות הסופרנוס, וכן תפאורת חדר כלאו של חניבעל לקטר מהסרט שתיקת הכבשים. בין המוצגים ארבעה חדרי איפור מקוריים שהיו בשימוש מקס פקטור - מחלוצי האיפור של הוליווד, שנחשב לחלוץ האיפור המודרני (חדר לכל צבע שער של שחקניות: ג'ינג'יות, בלונדיניות, שחורות שיער וברונטיות). מדיה וקבצים בנושא מוזיאון הוליווד בוויקישיתוף אתר האינטרנט הרשמי של מוזיאון הוליווד פירוט תערוכות זמניות עדכני ההיסטוריה של המבנה מוצגי המוזיאון סדי סטיין, Makeup Forever, מגזין the Paris Review
גרשון ירצקי

גרשון יָרֶצקי (בגרמנית: Gerschon Jarecki; בשמו המקורי: גרהרד ירצקי (Gerhard Jarecki);‏ 13 באוגוסט 1909, ברלין‏‏ – 24 בספטמבר 1982, וינה) היה פסנתרן, מלווה מוזיקלי, מורה לנגינה ועורך יהודי גרמני. את ראשית דרכו עשה בעיר הולדתו ברלין בירת גרמניה, לאחר מכן עבר לארץ ישראל ולבסוף השתקע בווינה בירת אוסטריה, שם כיהן כפרופסור למוזיקה באוניברסיטה למוזיקה ואמנויות הבמה. נולד בשם גֶרהרד (גרשון) ירצקי (Gerhard Jarecki) בשנת 1909 בברלין בירת גרמניה. למד נגינה בפסנתר בעירו אצל סֶלמָה הוֹניגברגר (Selma Honigberger) וקונרד הַנסן (Conrad Hansen). בשנת 1935, בעקבות עליית הנאצים לשלטון, עזב את גרמניה ועלה לארץ ישראל, ובה היה סולן של התזמורת הפילהרמונית הארץ-ישראלית והתזמורת של שירות השידור הארץ-ישראלי. הופיע ברסיטלים ובמוזיקה קאמרית. מאוחר יותר עבר לווינה בירת אוסטריה, שם שימש פרופסור למוזיקה באוניברסיטה למוזיקה ואמנויות הבמה בעיר עד פרישתו. נודע כפרשן מוכשר של יצירות לפסנתר, בעיקר משל בטהובן ושוברט. ערך ופרסם מיצירותיהם של גדולי המלחינים הקלאסיים, בפרט בטהובן והיידן. ירצקי נפטר ב-1982 בגיל 73 בווינה, ובה נקבר. מפרסומיו: Gerschon Jarecki, "Die Ausführung der Pedalvorschriften Beethovens auf dem modernen Klavier," Österreichische Musikzeitschrift, 20, 4 (1965), pp. 197–200 "Jarecki Gerhard," in: Eva Weissweiler, unter Mitarbeit von Lilli Weissweiler, Ausgemerzt!: das Lexikon der Juden in der Musik und seine mörderischen Folgen, Köln: Dittrich-Verlag, 1999, p. 246. ‏Jarecki, Gerhard / Jarecki, Gerschon באתר ה-Deutsches Literaturarchiv Marbach. "ירצקי, גרהרד", בתוך: רות קלינגר (עורכת), ביזמת מקסים זקשנסקי (אנ'), ספר האמנות והאמנים בארץ-ישראל במקצועות אמנות התיאטרון, המוזיקה, המחול, הציור והפִּסול, תל אביב: יבנה, 1946. Isolde Ahlgrimm, Beethoven Almanach 1970, Wien: E. Lafite, 1970, p. 197. ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
בלגרביה (סדרת טלוויזיה)

בלגרביה (באנגלית: Belgravia) היא סדרת טלוויזיה אמריקאית-בריטית מסוגת דרמה היסטורית המבוססת על רומן באותו שם מאת ג'וליאן פלוז שגם לקח חלק בכתיבת התסריט. הסדרה, היא הפקה משותפת בין רשת הטלוויזיה הבריטית ITV לרשת הכבלים האמריקאית Epix, ובוימה על ידי ג'ון אלכסנדר. ב-23 באוקטובר 2019 הוכרז כי הסדרה תעלה לראשונה בשנת 2020, והיא עלתה לאוויר ב-15 במרץ 2020 והסתיימה ב-19 באפריל 2020 וכללה שישה פרקים. הסדרה נפתחת בהכנות לנשף של הדוכסית מריצ'מונד (בליל ה-15-16 ביוני 1815), שנערך בבריסל עבור הדוכס מוולינגטון ערב קרב קאטר ברה, יומיים לפני קרב ווטרלו. בין האורחים ניתן למנות את ג'יימס ואן טרנצ'ארד שחי חיים מרווחים עקב הצלחה מסחרית בעסקיו. בתם הצעירה סופיה תפסה את עינו של אדמונד בלסיס, בן ויורש של אחת המשפחות העשירות והבולטות באנגליה. עשרים וחמש שנים לאחר מכן, כאשר שתי המשפחות מתיישבות באזור חדש שפותח בבלגרביה, אירועי הנשף והסודות, עדיין מהדהדים. פיליפ גלניסטר - ג'יימס טרנצ'ארד טמזין גרג - אן טרנצ'ארד ריצ'רד גולדינג - אוליבר טרנצ'ארד, בנם הבכור של אן וג'יימס. אמילי ריד - סופיה טרנצ'ארד, בתם הקטנה של אן וג'יימס. אליס איב - סוזן טרנצ'ארד, אשתו של אוליבר. פול ריטר - טורטון, המשרת הוותיק של המשפחה. ססקיה ריבס - אליס, המשרתת של אן. ברונה גלאגר - ספיר, המשררת של סוזן. טום וילקינסון - פרגרין בלסיס הארייט וולטר - קרוליין בלסיס ג'רמי נוימרק ג'ונס - אדמונד בלסיס, בנם היחיד של פרגרין וקרוליין ויורש העצר לאחר אביו. ג'יימס פליט - רברנד סטיבן בלסיס, אחיו הצעיר של פרגרין. דיאנה הרדקאסל - גרייס בלסיס, אשתו של סטיבן בלסיס. אדם ג'יימס - ג'ון בלסיס, בנו של סטיבן ויורש העצר אחריו. טרה פיצג'רלד - קורין גריי אלה פורנל - ליידי מריה גריי, בתה של קורין. ב-14 בינואר 2019, הוכרז כי ITV הזמינה סדרה המורכבת משישה פרקים כעיבוד טלוויזיוני של ספרו של ג'וליאן פלוז Belgravia משנת 2016. הסדרה הייתה צפויה להיכתב על ידי פלוז עצמו עם ג'ון אלכסנדר כבמאי. המפיקים בפועל היו אמורים לכלול את גארת' נים, נייג'ל מרצ'נט וליז טרברידג' כשקולין ראטן משמש כמפיק. חברות הפקה המעורבות בסדרה אמורות הן "סרטי קרנבל". ב-8 בפברואר 2019, דווח כי רשת הכבלים האמריקאית Epix הצטרפה כמפיקה שותפה. אתר האינטרנט הרשמי של בלגרביה (באנגלית) בלגרביה, ברשת החברתית אקס (טוויטר) "בלגרביה", במסד הנתונים הקולנועיים IMDb (באנגלית) "בלגרביה", באתר Rotten Tomatoes (באנגלית) "בלגרביה", באתר Metacritic (באנגלית) "בלגרביה", במסד הנתונים הקולנועיים KinoPoisk (ברוסית) ביקורות יעל שוב, ביוצר "אחוזת דאונטון" עשה זאת שוב בסדרה החדשה והסוחפת, באתר Time Out תל אביב, 5 במאי 2020 "Video: Official Trailer for EPIX Series "Belgravia"". The Futon Critic. 23 באוקטובר 2019. {{cite web}}: (עזרה) Clarke, Stewart (14 בינואר 2019). "ITV Orders Period Drama 'Belgravia' From 'Downton Abbey's' Julian Fellowes". Variety. נבדק ב-8 בפברואר 2019. {{cite web}}: (עזרה) White, Peter (8 בפברואר 2019). "Epix Boards British Period Drama 'Belgravia' From 'Downton Abbey' Creator Julian Fellowes & Carnival Films". Deadline Hollywood. נבדק ב-8 בפברואר 2019. {{cite web}}: (עזרה) Porter, Rick (8 בפברואר 2019). "'Downton Abbey' Creator Julian Fellowes Lands Limited Series at Epix". The Hollywood Reporter. נבדק ב-8 בפברואר 2019. {{cite web}}: (עזרה)
נקסין

נקסין (באנגלית: Nexin) הוא קישור בין-זוגי חלבוני המונע ממיקרוטובולים (מיקרו-צינוריות) בשכבה החיצונית של האקסונמות לנוע זה ביחס לזה; אלמלא הנקסין, חלבוני הובלה שלפוחיתיים כמו דינאין היו מפרקים את מבנה האקסונמה. בביולוגיה מולקולרית, אקסונמה (Axoneme) היא מבנה שלד התא המבוסס על מיקרו-צינוריות המהווה את הליבה של הריסון או השוטון, שנמצאים על תאים, אורגניזמים ומיקרואורגניזמים רבים כדי לספק תנועה. האקסונמה היא שלד של האברונים הללו, והנקסין הוא המבנה החלבוני המייצב את המיקרו-צינוריות שלה. Walter F., PhD. Boron (2003). Medical Physiology: A Cellular And Molecular Approach. Elsevier/Saunders. p. 1300. ISBN 1-4160-2328-3. Page 26
יוהאן רנק

בו יוהאן רנק (בשוודית: Bo Johan Renck; נולד ב-5 בדצמבר 1966) הוא במאי וידאו קליפים, טלוויזיה וקולנוע שוודי. במהלך השנים 1991–2001 היה זמר-יוצר תחת שם הבמה Stakka Bo. בשנת 2019 זכה בפרס אמי לבימוי הטוב ביותר במיני-סדרה, סרט או ספיישל דרמטי על בימוי המיני-סדרה "צ'רנוביל". רנק נולד בעיר אופסלה שבשוודיה. הוא בנם של הפרופסור לרפואה הנס רנק, ומרינה קיילברג אחות במקצועה. אביו לימד באוניברסיטאות שונות ברחבי העולם ובשל כך התגורר יוהאן בערים מיאמי שבארצות הברית, מאלמה בשוודיה, טרומסה שבנורווגיה, ובכווית. רנק בוגר לימודי כלכלה בבית הספר לכלכלה סטוקהולם. בעת שלמד באוניברסיטה הכיר את קאמילה הנמארק מלהקת "ארמי אוף לאברז" והיה איתה בקשר זוגי. היכרות זו חשפה אותו לשוק המוזיקה בשוודיה. לזמן קצר שיתף פעולה עם המוזיקאי השוודי E-Type והוציא עמו שני סינגלים בשנים 1991 ו-1992. לאחר מכן פצח בקריירת סולו בשם הבמה Sttaka Bo. בשנת 1993 הוציא את הסינגל Here We Go, שזכה להצלחה בעולם. במצעד הסינגלים הבריטי דורג השיר במקום ה-13. את הוידאו קליפ לשיר ביים רנק. השיר נכלל בסדרה ביוויס ובאטהד, ובפסקולי הסרטים "משהו ללבוש", "אף פעם לא התנשקה", ו"נחיתת החייזר". לצד בימוי וידאו קליפים של שיריו ביים רנק וידאו קליפים של אמנים שוודים כגון The Cardigans, הזמרת השוודית Titiyo ולהקת בקסטר. בימוי זה הוביל אותו לביים וידאו קליפים של אמנים מובילים יותר. רנק ביים את הקליפים לשירים Nothing Really Matters ו-Hung Up של מדונה. הוא ביים גם וידאו קליפים ל"אול סיינטס", קיילי מינוג, רובי ויליאמס, סווייד, ניו אורדר, ביונסה ועוד. בשנת 2012 ביים את הקליפ לשיר Blue Velvet שביצעה לנה דל ריי ששימש גם כפרסומת לרשת H&M ווידאו קליפ ל"ביץ' האוס". ב-2015 ביים את הווידאו קליפ לשיר Blackstar של דייוויד בואי ושירו Lazarus שיצא באותה השנה. הסרט הראשון שביים היה "Downloading Nancy" שהוקרן בפסטיבל הסרטים סאנדס בשנת 2008. בהמשך ביים פרקים ב"שובר שורות". רנק ביים גם פרק של הסדרות "המתים המהלכים", "קוד שרוף", "בייטס מוטל" ו"עין הרע". בשנת 2016 ביים את המיני-סדרה "הפנתרים האחרונים". בשנת 2019 ביים את המיני-סדרה "צ'רנוביל". על פועלו זה זכה בפרס אמי לבימוי הטוב ביותר במיני-סדרה, סרט או ספיישל דרמטי בשנת 2020 הוזמנה אצלו סדרה האחרונים מבינינו. בשנת 2020 החל לעבוד על סרטו החדש "Spaceman", דרמת מדע בדיוני בכיכובו של אדם סנדלר שעתיד לצאת לאקרנים בנטפליקס במהלך 2024. רנק נשוי לאלין רנק והם הורים לשלושה ילדים. מדיה וקבצים בנושא יוהאן רנק בוויקישיתוף אתר האינטרנט הרשמי של יוהאן רנק יוהאן רנק, במסד הנתונים הקולנועיים IMDb (באנגלית) יוהאן רנק, באתר AllMovie (באנגלית) יוהאן רנק, במסד הנתונים הקולנועיים KinoPoisk (ברוסית) יוהאן רנק, באתר Last.fm (באנגלית) יוהאן רנק, באתר AllMusic (באנגלית) יוהאן רנק, באתר MusicBrainz (באנגלית) יוהאן רנק, באתר Yandex.Music (ברוסית) יוהאן רנק, באתר Discogs (באנגלית) יוהאן רנק, באתר Songkick (באנגלית) Hemma hos seriesnillet Johan Renck i Brooklyn, באתר 'cafe, ‏, 25 באפריל 2017 Johan Renck, באתר רדיו שוודיה, 28 יולי 2016 STAKKA BO, באתר Official Charts https://www.expressen.se/noje/stjarnans-hyllning-till-johan-renck-efter-varldssuccen/ Johan Rencks resa – från Stakka Bo till prisad regissör], באתר expressen‏, 6 בינואר 2019 אמיליה ברנטסון, Johan Renck har blivit pappa igen, באתר aftonbladet‏, 3 באוקטובר 2016
טרה דאנקן

טרה דאנקן (בצרפתית: Tara Duncan) היא סדרת הנפשה צרפתית מסוגת פנטזיה והרפתקאות, המבוססת על סדרת רומנים בעלת אותו שם מאת סופי אודואן-מאמיקוניאן. הסדרה הופקה על ידי MoonScoop Group, חברת הנפשה אשר ידועה בהפקת הסדרות "קוד ליוקו", "ספר הג'ונגל", "טיטוף", "תותית" ו"סברינה: סודות של מכשפה בתיכון". הסדרה שודרה לראשונה בצרפת בערוץ M6 החל מ-27 ביוני 2010 עד 19 ביוני 2011. בישראל הסדרה שודרה בדיבוב לעברית בערוץ הילדים בשנת 2012. לסדרה הופקה עונה אחת בעלת 26 פרקים באורך 22 דקות. הסדרה עוסקת בחבורת קוסמים צעירים מכדור הארץ, אשר נלחמים בערפדים ומפלצות שונות, תוך כדי שהם מתמודדים עם חיי ההתבגרות היומיים שלהם. טרה דאנקן - הדמות הראשית של הסדרה. נערה בת 17 בעלת עיניים כחולות, שיער בלונדיני וצבע עור בהיר. סנונית - חברתה הטובה ביותר של טרה. בעלת שיער ועיניים חומות. קאל - בעלים של חנות וידאו. פלרטטני במיוחד. בעל שיער שחור דוקרני ועיניים אפורות. איזבלה - סבתא של טרה. מאסטר צ'ם - השומר של הפורטל בין כדור הארץ לשאר העולם. מניטו - סבא רבה של טרה, אשר הפך את עצמו בטעות לכלב. רובין - חצי שדון אשר מרבה להשתמש בחץ וקשת קסום. פבריס - חצי זאב. הוא וטרה מתייחסים זה לזה כאח ואחות. סנדרה ליילוק - אויבת של טרה, אף על פי שהיא מסתובבת איתה הרבה. ליביה - חברתה הטובה ביותר של סנדרה. הנרי דה לה צ'אס - הנבל הראשי של הסדרה. בימוי הדיבוב העברי של הסדרה נעשה על ידי אפי בן ישראל, וההפקה נעשתה על ידי ענבר שטגר עזרא. הילי ישראל - טרה דאנקן אביתר אדיר - קאל ענת אלפן - סנונית גיא רושיניאק - פבריס / רובין יורם יוספסברג - מאסטר צ'ם אפי בן ישראל - איזבלה אלדד פריבס - מניטו / הנרי דה לה צ'אס מאיה מיטלפונקט - סנדרה ליילוק ליהי לאופר - ליביה ענת ניב - סרינה אביתר ליכטנשטט - דמויות שונות ספיר דרמון - דמויות שונות שיר הפתיחה של הסדרה בעברית בוצע על ידי ספיר דרמון. מועדון ווינX "טרה דאנקן", במסד הנתונים הקולנועיים IMDb (באנגלית) טרה דאנקן, במיזם "אישים" לתיעוד היצירה הישראלית
פיטר סאליבן (שחקן)

פיטר סאליבן (באנגלית: Peter Sullivan; נולד ב-26 ביולי 1964) הוא שחקן קולנוע וטלוויזיה אנגלי. סאליבן נולד בהודסדון שבהרטפורדשייר. ב-1982 הצטרף לתיאטרון הלאומי לנוער, שם שיחק בתפקיד אדמונד במחזה "המלך ליר". אחר כך הצטרף לתיאטרון לנוער של האולד ויק, ושיחק בתפקיד הראשי במחזה "מקבת'". בשנים 1983 ל-1986 למד ב-Central School of Speech and Drama, ובהמשך בניו יורק ב-HB Studio בהדרכת אוטה האגן. ב-1988 הצטרף סאליבן ללהקת התיאטרון הקטלאנית La Fura dels Baus, ויצא איתם לסיבוב הופעות בינלאומי. ב-1990 הבמאי דבר וורנר הציעה לו להצטרף לתיאטרון המלכותי הלאומי בלונדון, לסיבוב הופעות עם המחזות "המלך ליר" ו"ריצ'רד השלישי" בבימויו של ריצ'רד אייר. הוא המשיך לשחק במחזה "Napoli Millionaria" עם להקת התיאטרון ליטלטון. עוד עבד סאליבן עם הסטודיו של התיאטרון הלאומי יחד עם סיימון אשר, ושם הקים את The Actors' Group. הוא עזב את התיאטרון הלאומי כדי לעבוד עם דייוויד פרימן, והופיע במחזה "הבאקכות" של אופרה פקטורי שהוצג באולם המלכה אליזבת. אחר כך עבר להופיע בטלוויזיה ושיחק בתפקיד ראשי בסיטקום "Over The Rainbow" של דיק קלמנט ואיאן לה פרנייס. סאליבן היה מועמד לפרס השחקן החדש הטוב ביותר של איבנינג סטנדרד על הופעתו בתפקיד ריי במחזה "Drummers" של סיימון בנט בבימויו של מקס סטפורד-קלארק בווסט אנד הלונדוני. עוד גילם את דמותו של קצין האס אס אברהרד שנגארט, בסרט זוכה הפרסים "הפתרון הסופי", שנכתב בידי לורינג מנדל, ובוים על ידי פרנק פירסון. סאליבן שיחק בתפקיד ג'ק המרטש בהפקה המחודשת של ג'ונתן קנט למחזה "לולו" מאת פרנק ודקינד, שהוצג בתיאטרון אלמיידה, ואחר כך הועבר למרכז קנדי בוושינגטון די. סי. סאליבן הירבה לעבוד עם המחזאי פיטר גיל, ושיחק במחזות "Way of the World" ו-"Certain Young Men" בתיאטרון אלמיידה, כמו גם במחזות אחדים בתיאטרון רויאל קורט. ברויאל קורט הופיע סאליבן במחזה "Stoning Mary" מאת דבי טאקר גרין בבימויה של מריאן אליוט. הוא שיחק בתפקיד פרדיננד במחזה "רוק 'נ רול" של טום סטופארד בבימויו של טרוור נאן, שהועבר לווסט אנד ואחר כך לברודוויי. עוד הופיע בתפקיד קאש במחזה "The Pain and The Itch" מאת המחזאי האמריקאי ברוס נוריס. במחזה "רוסמרהולם" מאת הנריק איבסן גילם את מורטנסגור, בעיבוד של מייק פולסון, שהועלה בתיאטרון אלמיידה. מחזות נוספים בהם הופיע הם: "The Gigli Concert" מאת טום מרפי, "The Power of Yes" מאת דייוויד הר, וב-"Rocket to the Moon". בטלוויזיה שיחק סאליבן בתפקיד החשמן ספורצה בסדרה "הבורג'ס", וגילם את קומנדר לורנס סטרן בסדרה זוכת הפרסים "The Hour" של אבי מורגן ב-BBC. הוא שיחק בתפקידים ראשיים בסדרה "Critical" של Sky TV, ובסדרה "בתפקיד" של BBC1. סאליבן השתתף במיני-סדרה "אם אב ובן" בכיכובו של ריצ'רד גיר. הוא גילם את ראלף הנסון בעונה החמישית של סדרת הדרמה "פולדארק". אתר האינטרנט הרשמי של פיטר סאליבן פיטר סאליבן, במסד הנתונים הקולנועיים IMDb (באנגלית) פיטר סאליבן, במסד הנתונים הקולנועיים KinoPoisk (ברוסית) Peter Sullivan in the Czech and Slovak film database "Peter Sullivan". www.nationaltheatre.org.uk. Benedict, David (28 במאי 2008). "Rosmersholm". Variety. נבדק ב-1 במאי 2011. {{cite news}}: (עזרה)
פיטר סאליבן

האם התכוונתם ל... פיטר סאליבן (שחקן) – שחקן בריטי (נולד ב-1964) פיטר סאליבן (מעצב) (אנ') – מעצב גרפי בריטי (1932–1996) פיטר סאליבן (הוקי קרח) (אנ') – שחקן הוקי קנדי (נולד ב-1951) פיטר סאליבן (פוליטיקאי) (אנ') – פוליטיקאי ממנצ'סטר שבניו המפשייר (נולד ב-1967) פיטר סאליבן (תסריטאי) (אנ') – תסריטאי, במאי קולנוע ומפיק אמריקאי (נולד ב-1976) פיטר ג'ון סאליבן (אנ') – חייל ודיפלומט אמריקאי (1821–1883) פיטר סאליבן (מפיק תקליטים) (אנ') – מפיק משנות השישים של המאה העשרים פיטר סאליבן (רוגבי יוניון) (אנ') – שחקן רוגבי יוניון אוסטרלי (נולד ב-1948)